SINGER แจ้งลดทุนจดทะเบียนเหลือ 533.01 ลบ. พร้อมเปลี่ยนแปลง “บริคณห์สนธิ” เรียบร้อย
SINGER แจ้งลดทุนจดทะเบียนเหลือ 533.01 ลบ. จากเดิม 702 ลบ. พร้อมเปลี่ยนแปลง “บริคณห์สนธิ” เรียบร้อย
4 พ.ย. 2564

บริษัท ซิงเกอร์ประเทศไทย จำกัด (มหาชน) หรือ SINGER เปิดเผยว่า ตามที่ที่ประชุมวิสามัญผู้ถือหุ้นครั้งที่ 1/2561 ของบริษัท เมื่อวันที่ 26 ตุลาคม 2564 ได้มีมติอนุมัติการลดทุนจดทะเบียนของบริษัท จำนวน 168.99 ล้านบาท จากทุนจดทะเบียนเดิมจำนวน 702 ล้านบาท เป็นทุนจดทะเบียนใหม่จำนวน 533.01 ล้านบาท มูลค่าที่ตรา ไว้หุ้นละ 1.00 บาท
โดยการตัดหุ้นสามัญจดทะเบียนที่ยังไม่ได้จำหน่าย และไม่ได้มีไว้เพื่อรองรับการใช้สิทธิของ ใบสำคัญแสดงสิทธิที่จะซื้อหุ้นสามัญเพิ่มทุนของบริษัท ครั้งที่ 2 (SINGER-W2) จำนวน 168,990,263 หุ้น และการแก้ไขหนังสือบริคณห์สนธิของบริษัท ข้อ 4. เรื่องทุนจดทะเบียน เพื่อให้สอดคล้องกับการลดทุนจดทะเบียนนั้น
ล่าสุด (3พ.ย.2564) บริษัทได้ดำเนินการจดทะเบียนลดทุนจดทะเบียน โดยวิธีตัดหุ้นสามัญจดทะเบียนที่ยังไม่ได้จำหน่าย และไม่ได้มีไว้เพื่อรองรับการใช้สิทธิของใบสำคัญแสดงสิทธิที่จะซื้อหุ้นสามัญเพิ่มทุนของบริษัท ครั้งที่ 2 (SINGER W2) พร้อมทั้งแก้ไขหนังสือบริคณห์สนธิของบริษัท ข้อ 4. เรื่องทุนจดทะเบียน เพื่อให้สอดคล้องกับการลดทุนจด ทะเบียนตามรายละเอียดข้างต้น ต่อกรมพัฒนาธุรกิจการค้า กระทรวงพาณิชย์ เป็นที่เรียบร้อยแล้ว